સીતાપુર : યુપીનાં સીતાપુરમાં લગ્ન દરમિયાન હવામાં ફાયરિંગ કરવામાં આવ્યું હતું. જો કે હવામાં ફાયરિંગ દરમિયાન એક ગોળી વરરાજાને જ વાગી જતા તેનું મોત નિપજ્યું હતું. ગોળી વાગ્યા બાદ વરરાજાને સ્થાનિક હોસ્પિટલ અને ત્યાર બાદ લખનઉ સારવાર માટે ખસેડવામાં આવ્યો હતો. જો કે તેનું સારવાર દરમિયાન મોત નિપજ્યું હતું. ઘટનાં અંગે વિગતે મળતી માહિતી અનુસાર બુધવારે અમિત રસ્તોગી નામનાં યુવકનાં લગ્ન હતા. રાત્રે લગભગ નવ વાગ્યે જાન પ્રેમનગરનાં મંડપ ગેસ્ટ હાઉસ ખાતે પહોંચી હતી. જ્યારે જાન ગેસ્ટહાઉસ ખાતે પહોંચી ત્યારે જાનમાં રહેલા લોકોએ ફાયરિંગ ચાલુ કરી દીધું હતું.